stanford-oval/wikipedia huggingface dataset:
אברהם סקורקה
הערות שוליים

↑  "הצהרה רבנית אורתודוקסית בנושא הנצרות". המרכז להבנה ושיתוף פעולה יהודי-נוצרי. 3 בדצמבר 2015. נבדק ב-15 בינואר 2018. {{cite web}}:  (עזרה)
| --- | --- |
בקרת זהויות :  NLI: 987007518694305171  PLWABN: 9810646023105606  BNE: XX5293664  BnF: cb16704570q (data)  CANTIC: a11705425  GND: 1033830119  ICCU: PARV569437  ISNI: 0000 0000 3608 3435  LCCN: n2006025900  NDL: 001177046  NKC: mzk2013762872  NLK: KAC201317554  NSK: 000609936  NTA: 358198062  RERO: 02-A023275787  SUDOC: 170961958  VcBA: 495/356703  VIAF: 51111717   WorldCat (עם VIAF): 51111717
אוברסט-לויטננט

| --- | --- |
 
 מדינה:  גרמניה גרמניה
 צבא:  בונדסוור
 מערכת הדרגות:  דרגות הבונדסוור
 היררכיה:  קצינים
 בתוקף:  1956–הווה (כ־68 שנים)
 מקבילת נאט"ו:  OF-4
 מקבילת צה"ל:  סגן-אלוף
 מקבילת הצבא:  אוברסט-לויטננט
 מקבילת חיל האוויר:  אוברסט-לויטננט
 מקבילת חיל הים:  פריגטנקפיטן
 
אוברסט-לויטננט (בגרמנית: Oberstleutnant) היא דרגה צבאית בצבא הגרמני ובחיל האוויר הגרמני. הדרגה שוות ערך ללוטננט קולונל (סגן אלוף בצה"ל), בכירה מדרגת מיור (רב-סרן בצה"ל), וזוטרה לדרגת אוברסט (אלוף-משנה בצה"ל).
היסטוריה

השימוש המודרני בדרגה התחיל בסוף המאה ה-16, שעה שיחידות צבא התחילו להתארגן כרגימנטים ועם המעבר מצבאות שכירי חרב לצבאות לאומיים. קולונל הייתה הדרגה שניתנה לאציל שרכש את הפיקוד על רגימנט מהמפקד הקודם והוא בתורו ימכור את המינוי לסגנו לאציל אחר שיחזיק את הדרגה סגן-אוברסט, מה שהוביל להיווצרות הדרגה אוברסט-לויטננט. הדירוג של אוברסט-לויטננט הוא שווה ערך לזה של הלוטננט-קולונל בצבאות דוברי אנגלית.
אוברסט-לויטננט היה בשימוש צבאות גרמניה ואוסטריה במהלך שתי מלחמות העולם. דרגת אס אס אובר-שטורמבאנפיהרר הייתה שוות ערך לאוברסט-לויטננט.
סימני הדרגה

על דרגות הכתף (צבא היבשה, חיל האוויר) יש שני כוכבי כסף בין שני עלי אלון.
| צבא היבשה | חיל האוויר |
| --- | --- |
 אוברסט-לויטננט (קציני המטה הכללי)  אוברסט-לויטננט (יחידות סיור)  אוברסט-לויטננט (יחידות מילואים חיל הרגלים הממונע) :  אוברסט-לויטננט (מדי הסוואה)  אוברסט-לויטננט (מדים טרופיים)
אבן חוף

אבני חוף על שפת הים ליד ראוניון
דוגמאות ספציפיות של שברי קורל וצדפות
אבן חוף היא סלע משקע פריר (friable) עד דבוק היטב (indurated). הסלע מורכב מתערובות קלאסטיות של משקעים בגדלים של חצץ, חול וסילט, שעברו "צמנטציה" (Cementation) בעזרת סידן פחמתי והתגבשו לאורך החוף. הסדימנט שעבר צמנטציה כדי שיוכל ליצור אבן חוף יכול להכיל בין השאר, צדפים, שברי אלמוגים, שברי סלעים מסוגים שונים וחומרים אחרים. כמו כן, אבן החוף יכולה להכיל חפצים, שבבי עץ, ולעיתים חתיכות קוקוס.
אבן חוף נוצרת בדרך כלל באזור החופי בין גבולות הגאות והשפל (Intertidal zone) באזורים טרופים בקוי רוחב 23.5 צפון עד 23.5 דרום או סובטרופים בקוי רוחב 40 עד 23.5 צפון ודרום, אך עם זאת, אבן חוף שנוצרה ברביעון בתקופת הקנוזואיקון עלולה להמצא עד לקו רוחב 60 צפון ודרום.
סקירה

יחידות של אבן חוף נוצרות תחת מעטה דק של סדימנטים ובדרך כלל מונחות על חול שאינו מגובש. לרוב ניכרות מכילות יחידות נבדלות רבות המסמלות מחזורי צמנטציה וחישוף רבים.
מבחינה מינרלוגית אבני חוף מורכבות בעיקר מקלציט ועשירה מאוד במגנזיום או ארגוניט.
התהליכים העיקרים שמעורבים בצמנטציה הם:
רווית יתר משולבת עם סידן פחמתי כתוצאה מהתאדות ישירה של מי ים
פחמן דו-חמצני של מי קרקע שעובר תהליך של הוצאת הגז ממנו באזור הבלתי רווי (Vadose zone)
ערבוב של נתיבי מים ימיים ומטאוריים (מי גשמים הכוללים מי ים, אגמים, נהרות וקרחונים) (Meteoric water)
משקעים של מיקריט שמקורה בקלציט כתוצר לוואי של פעילות מיקרוביולוגית.
על קווי חוף נסוגים, מחשופים של אבן חוף עשויים להימצא במרחק מה מהחוף שם הם יכולים לשמש כמחסום נגד בליה חופית. המצאות אבן חוף יכולה גם לזרז מחסור של סדימנטים בחוף (בגלל תהליך הצמנטציה) ולהוציא מסנכרון את משטר הגלים באזור הזה. היווצרות אבן חוף באזור החופי שבין גבולות הגאות והשפל ויצירתה בתהליך של כמה שנים גורמת לה להיות עזר פוטנציאלי חשוב כמכווין לגבי גובה פני הים באותו מקום בעבר.
צמנטציה ומיקום במרחב של אבני חוף

אבני חוף ממוקמות לאורך החוף באופן מקביל ובדרך כלל הן מצויות כמה מטרים מתחילת החוף. על פי רוב הן מופרדות בכמה שלבים המקבילים לדורות השונים של מחזורי צמנטצית אבני חוף. לכן, האזורים העתיקים נמצאים באזור החיצוני של המבנה כאשר הסלעים הצעירים יותר נמצאים בקרבת החוף לפעמים מתחת לחול הלא מגובש. לאבנים גם יש נטייה כללית לכיוון הים (50–150 מעלות). בכמה מתצורות אבני החוף יש סדקים (fracture) מרובים ורווחים ביניהם. כתוצאה מכך יש תצורות שסועות-מופרעות של חבורות שונות של אבני חוף שיש סיכוי שהיו חלק מאותה תצורה.
אורכן של אבני חוף משתנה ונע בין מטרים ספורים ועד לקילומטרים, בעוד שרוחבן יכול להגיע עד לכדי 300 מטר וגובהן מתחיל מ-30 סנטימטר ויכול להגיע עד ל-3 מטר.
תהליכי בליה חופית, עשויים לחשוף תצורות שונות של אבני חוף. בליה חופית היא ככל הנראה תוצר או תוצאה של עלייה בגובה פני הים או מחסור בשוויון הסדימנטרי.
כך או כך, חול לא מגובש שמכסה את אבני החוף נסוג וחושף את התצורה. אם תהליך הצמנטציה נמשך, אבני חוף חדשות תיווצרנה במיקום חדש באזור החוף שבין הגאות והשפל.
תקופות רצופות של שינויים בגובה פני הים עשויות להביא לתוצאה של אזורים סדירים של אבני חוף.
אבני חוף בישראל

סלע חוף היא תופעה אופיינית לאזור הכרית (האזור המצוי בין הגאות והשפל) בישראל ובעיקר בשרון. אלה שכבות שטוחות בעובי עשרות ס"מ וברוחב מטרים אחדים, אשר נטויות בשיפוע קל [°3-°6] לכיוון הים. בחורף היא מכוסה בשכבת חול דקה, ובקיץ היא חשופה ומכוסה מים רק בזמן הגאות. באזור השרון סלע החוף מורכב מביוקלסטים ימיים, שברי כורכר וגרגרי חול. הסדימנטים הללו גסים יותר מאשר בשפת הים, והתלכדו על ידי צמנט גירי - ארגוניט וקלציט מגנזי, בכמה שלבים:
התייצבות הסדימנטים הגסים באזור הכרית על ידי כיסוי חומר אורגני, למשל אצות.
השקעה כימית של מינרלי הצמנט הגירי ממי הים. בעיקר ביום, כאשר מים חודרים לחללים ומתאדים המערכת מגיעה לרוויה של מינראלי הגיר, כתוצאה מכך, המים משקיעים את מינראלי הגיר כגבישי צמנט. זהו תהליך מהיר המתרחש במשך שנים ספורות עד עשרות שנים בלבד.
הערות שוליים

↑  Scoffin T.P. & Stoddart D.R, Beachrock and intertidal sediments, Chemical Sediments and Geomorphology, Academic Press, Inc 1983
↑  Hanor J.S., Precipitation of beachrock cements: mixing of marine and meteoric waters vs. CO2 degassing, Journal of Sedimentary Petrology, issue no.48, 1978
↑  Schmalz R.F., Formation of beachrock at Eniwetok Atoll, Baltimore: Johns Hopkins press, 1971
↑  Neumeier U., The role of microbial activity in early cementation of beachrocks (intertidal sediments), PhD Thesis, University of Geneva, Terre et Environment, Issue no. 12, 1998
↑  בקלר נתן, גביש אליעזר, רצועת חוף השרון - גורמים ותהליכים גיאומורפולוגים וסדימנטולוגיים בתוך דגני.א, ספר השרון סדרת ארץ, הוצאת משרד הביטחון 1990(עמוד 76)
↑  בקלר נתן, גביש אליעזר, רצועת חוף השרון - גורמים ותהליכים גיאומורפולוגים וסדימנטולוגיים בתוך דגני.א, ספר השרון סדרת ארץ, הוצאת משרד הביטחון 1990(עמ' 76-77)
| גאוגרפיה פיזית |
| --- | --- | --- |
| תחומים | גאוגרפיה סביבתית • גאומורפולוגיה • הידרולוגיה והידרוגרפיה • חקר קרחונים • מדעי האטמוספירה • מטאורולוגיה • קלימטולוגיה • פלאוקלימטולוגיה • אוקיינוגרפיה • אוקיינוגרפיה פיזיקלית • אוקיינוגרפיה כימית • אוקיינוגרפיה ביולוגית • אוקיינוגרפיה מטאורולוגית |  |
| מונחים יבשתיים | קרקע • טקטוניקת הלוחות • יבשת • מצר יבשה • ארכיפלג • אי • חצי אי • אטול • מדבר • נווה מדבר • חולות נודדים • חולית • ערבה • סוואנה |  |
| מונחים ימיים | אוקיינוס • ים • זרם ים • אגם • מעיין • נהר • נחל • דלתה • מפרץ • מפרצון • מצר ים • יובל |  |
ראו גם גאוגרפיה פיזית – מונחים
אוברסולם

| --- | --- |
סמל אוברסולםסמל אוברסולם

בניין העירייה באוברסולם-אפאלטראך
 מדינה:  גרמניה גרמניה
 מדינה:  באדן-וירטמברג באדן-וירטמברג
 מחוז:  היילברון
 נפה:  שטוטגרט
 שטח:  31.07 קמ"ר
 גובה:  203 מטרים
 אוכלוסייה:  ‏
  ‑ בעיר:  13,951 (31 בדצמבר 2022)
  ‑ צפיפות:  450 נפש לקמ"ר (2011)
 קואורדינטות:  49°08′00″N 9°23′00″E﻿ / ﻿49.133333333333°N 9.3833333333333°E﻿ / 49.133333333333; 9.3833333333333 
 אזור זמן:  UTC +1
 www.obersulm.de
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאוברסולם(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאוברסולם(למפת באדן-וירטמברג רגילה) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןאוברסולם(למפת באדן-וירטמברג מוגדלת) שטוטגרט מנהיים קרלסרוהה פרייבורג היידלברג היילברון אולם פפורצהיים רויטלינגן בוואריה צרפת שווייץ ריינלנד פפאלץ  הסןאוברסולם  he tabBackground:;tabBorder:#aaa;defaultTab:0;
אוברסולם (בגרמנית: Obersulm) היא עיר במחוז היילברון במדינת באדן-וירטמברג, שבגרמניה, 12 קילומטר מזרחית להיילברון.
היסטוריה

היא הוקמה בשנת 1970 כתוצאה ממיזוג הערים העצמאיות לשעבר אייכלברג, אשנאאו, סולצבאך, ויילר, ווילסבאך ואפאלטראך.
מקור השם מתייחס למיקומו הגאוגרפי בחלק העליון ("אובר") של עמק הנהר הקטן "סולם" (Sulm).
באפאלטראך ישנו בית כנסת מהמאה ה-19 אשר עבר שחזור.
הערות שוליים

↑  באתר alemannia-judaica
| --- | --- |
בקרת זהויות :  NLI: 987007550227205171  GND: 4290535-7  LCCN: n79099512  VIAF: 154759573   WorldCat (עם VIAF): 154759573 
ערך זה הוא קצרמרבנושא יישובים בגרמניה. אתם מוזמנים לתרום לוויקיפדיה ו.
אדובי פוטושופ אלמנטס

| --- | --- |


אדובי פוטושופ אלמטס רץ על ווינדוס XP
 מפתח:  אדובי מערכות
 גרסה אחרונה:  2022 (2 באוקטובר 2021)
 מערכת הפעלה:  חלונות, Mac OS X
 סוג רישיון:  קנייני
 קטגוריה:  גרפיקה ממוחשבת: עריכה גרפית
 Adobe Photoshop Elements - Windows Version
אדובי פוטושופ אלמנטס (Adobe Photoshop Elements) היא תוכנה לעריכת תמונות שפותחה על ידי אדובי מערכות, אשר מאפשרת ארגון, עריכה, ושיתוף של תמונות בפשטות ללא צורך בידע קודם בתוכנות גרפיות. הגרסה האחרונה היא גרסה מספר 15 אשר שוחררה באוקטובר 2016. הגרסה הראשונה הוכרזה רשמית בשנת 2001.
אפשרויות העבודה

ארגון - פוטושופ אלמנטס מאפשרת לפרוק את התמונות מן המצלמה הדיגיטלית הביתית ישירות למחשב לתוך אלבומים תוך הוספה של תגיות ודרוג על מנת להקל על תהליך החיפוש ולהפוך אותו לפשוט יותר.
עריכה - פוטושופ אלמנטס היא הגרסה הבסיסית יותר לתכנת הגרפיקה אדובי פוטושופ. היא מכילה את אותם הכלים הבסיסיים של הפוטושופ. העריכה בפוטושופ אלמנטס קלה הרבה יותר באמצעות תיקון פגמים נפוצים בתמונות בלחיצת כפתור אחת ללא כל ידע בתכנות גרפיות. בנוסף, ישנה אפשרות של עבודה מודרכת בה המשתמש יכול להיעזר במדריך התוכנה המלווה אותו צעד אחר צעד.
שיתוף - פוטושופ אלמנטס מציעה מגוון רחב של דרכי שיתוף לאינטרנט, לדפוס, ולסלולר. ביכולת המשתמש ליצור מצגת מבוססת פלאש לאינטרנט, מצגת מבוססת PDF, לוחות שנה וכרטיסי ברכה עם הקדשה אישית, ושליחת התמונות למכשיר סלולרי של קרוב משפחה או חבר.
אדוארד פלצ'יס

| --- | --- |
אין תמונה חופשית
 לידה:  28 באוקטובר 1990 (בן 33) לידא, ברה"מ 
 מדינה:  בלארוס 
 פרסים והוקרה:  Medal of the Order of the Pahonia (2023) 
 1863x.com
 
אדוארד אלייכסנדרביץ' פלצ'יס (בבלארוסית: Эдуард Аляксандравіч Пальчыс; נולד ב-28 באוקטובר 1990) הוא בלוגר, מתנגד משטר ואסיר פוליטי בלארוסי.
ביוגרפיה

פלצ'יס נולד בלידא שבמחוז גרודנו. בתקופת היותו תלמיד קיבל מלגה של נשיא בלארוס לילדים מחוננים ובהמשך למד היסטוריה באוניברסיטה הבלארוסית הממלכתית. לאחר פלישת רוסיה לחצי האי קרים הקים פלצ'יס בלוג בשם 1863x.com שם פרסם מאמרים דעה ביקורתיים על היחסים בין רוסיה ובלארוס תחת שם בדוי – ג'ון סילבר. במאי 2015 הודיע כי זהותו האמיתית נחשפה. ב-5 במאי 2015, נעצר על ידי קציני ק.ד.ב והואשם לפי סעיף 130 של החוק הפלילי של בלארוס בדבר "פעולות מכוונות שמטרתן לעורר מחלוקת חברתית ואיבה, שבוצעה על ידי קבוצת אנשים שיש בה השלכות חמורות אחרות". נערך חיפוש בדירה בה התגורר ובדירת הוריו והוחרם ציוד מחשוב. לאחר חקירה ושהייה של יומיים בבית מעצר במינסק, נשלח פלצ'יס לבדיקה פסיכיאטרית משפטית כפויה במרכז הרפובליקני לבריאות הנפש ביישוב נווינקי (רו') שליד מינסק, שם שהה 29 ימים. הוא נמצא שפוי ושוחרר בערבות. הוא הוכר כאסיר פוליטי מינואר עד נובמבר 2016. באוגוסט 2016, בית המשפטה העירוני במינסק מצא 9 חומרים מהאתר כ"קיצוניים" – חומרים שארגוני זכויות אדם הכריזו עליהם כעל צורת ביטוי מותרת שלא ניתן להיות נתבע בגינה לפי החוק הפלילי.
בשנת 2017 פלצ'יס הוא מארגן הפעולות והקונצרטים BNR 100 ו-BNR 101 יחד עם אנטון מוטולקו (רו') ו במסגרתם יזם קמפיין ציבורי לחגוג בהרחבה את יום השנה ה-100 לרפובליקה העממית הבלארוסית (אנ'). במסגרת הקמפיין הציבורי נאספו כ-30,000 רובל בלארוסי.
בשנת 2020, בנוסף לארגון האירוע BNR-102 פלצ'יס המשיך לכתוב על נושאים פוליטיים שונים, כמו גם על מגפת הקורונה במדינה, שהפכה גם היא לנושא טעון בבלארוס עקב מה שנתפס כזלזול השלטונות בהשלכותיה. הוא מתח ביקורת על "האופוזיציה הישנה" על הכנה לקויה לבחירות לשיאות בלארוס אשר שנערכו בקיץ 2020 וניהל סטרימינג של עצרות מתמודדי האופוזיציה במערכת הבחירות. הוא הקדיש תשומת לב מיוחדת לקמפיין של סרגיי טיכאנובסקי, אך היה סקפטי לגבי הצהרותיו של ויקטור באבריקו. בעקבות סטרימינג לאיסוף חתימות מטעם מתמודד, פלצ'יס נעצר ל-15 ימים. בתחילה, הוא פקפק גם בקמפיין של סבטלנה טיכאנובסקאיה, אך לאחר שראה את מספר האנשים בעצרות שלה, הוא החל לסקר את הקמפיין באופן פעיל. הוא לא היה ממובילי ההפגנות ב-9 באוגוסט, אבל כתב רבות על דרכים לעקוף את חסימת האינטרנט. הוא סיקר את ההפגנות שפרצו לאחר הבחירות וקרא למחאה לא אלימה. במהלך ההפגנות שהתקיימו לאחר הבחירות נעצר פלצ'יס ונידון ל-30 ימי מאסר באשמת הפרת חוק התכנסויות המוניות. לאחר ריצוי עונשו באוקטובר 2020, הוא לא שוחרר ובמקום זאת הואשם בשנית, הפעם בהסתה לשנאה חברתית, ארגון הפרת סדר המונית, ארגון פעילויות המשבשות את הסדר החברתי וקריאות לפעילות שמטרתה לפגוע בביטחון הלאומי של המדינה. ב-16 בדצמבר 2020 נולדה ביתו, אמיליה. פלצ'יס ראה את תמונתה רק במרץ 2021 כיוון שעד אז הצנזורה בבית הכלא לא אפשרה תמונות. ב-17 בדצמבר 2021 נידון פאלצ'יס ל-13 שנות מאסר.
הערות שוליים

↑  הוא ג'ון סילבר, הוא מהבלוג 1863x. מי זה אדוארד פלצ'יס ולמה הוא נשפט, באתר Belsat.eu, ‏16.12.2021 (ברוסית)
↑  טטיאנה מלנוצ'יק, מתנגד "העולם הרוסי" ג'ון סילבר מואשם בקיצוניות במשפט במינסק, באתר BBC ברוסית, ‏14.10.2016 (ברוסית)
↑  טטיאנה מלנוצ'יק, אדוארד פלצ'יס- בלוגר ואסיר פוליטי, באתר ארגון "ויאסנה" (באנגלית)
↑  לכבוד יום החופש נאספו יותר מ-30,000 רובל, באתר naviny.online (בבלארוסית)
↑  מארי איליושינה ורוברט פיכטה, מנשיא בלארוס דחה את קוביד-19 כ'פסיכוזה'. עכשיו הוא אומר שהוא נדבק בו, באתר CNN, ‏28 ביולי 2020 (באנגלית)
↑  הוא ג'ון סילבר, הוא מהבלוג 1863x. מי זה אדוארד פלצ'יס ולמה הוא נשפט?, באתר Belsat.eu, ‏16.12.2021 (ברוסית)
↑  הבלוגר הבלארוסי פלצ'יס עומד למשפט על רקע הדיכוי הפוליטי, באתר רדיו אירופה החופשית, ‏6 בדצמבר 2021 (באנגלית)
↑  הבלוגר אדוארד פלצ'יס נידון ל-13 שנים, באתר הרדיו הפולני, ‏17 בדצמבר 2021 (בבלארוסית)
Saving abel

| --- | --- |

 מקום הקמה:  קורינת' 
 מוקד פעילות:  מיסיסיפי, ארצות הברית
 תקופת הפעילות:  מ-2004
 סוגה:  הארד רוק פוסט-גראנג' רוק אלטרנטיבי
 חברת תקליטים:  virgin records
 www.savingabel.com
 חברים
 ג'ארד וויקס ג'יסון נול סקוט ברטלט אריק טיילור בלייק דיקסון
 
Saving abel (סאביניג אבל, בעברית להציל את הבל) היא להקת רוק שמקורה מיסיסיפי שבארצות הברית. מקור השם בא מהסיפור קין והבל.
הלהקה הוציאה אלבום הנקרא על שמה ב-2006 אך האלבום לא נחל הצלחה. ב-2008 הוציאה הלהקה את אותו אלבום בהוצאה מחודשת עם חלק מהשירים הישנים וכמה חדשים. הפעם הלהקה נחלה הצלחה: הלהיט Addicted שיצא כסינגל הראשון של הלהקה הגיע לעשירייה הראשונה בטבלאות של אמריקה. זמן קצר אחרי זה הוציאה הלהקה את הסינגל Days ‏18 אשר נחל פחות הצלחה מהסינגל הקודם.
אדוארד פוינטר

| --- | --- |

 לידה:  20 במרץ 1836 פריז, המונרכיה של יולי 
 פטירה:  26 ביולי 1919 (בגיל 83) לונדון, הממלכה המאוחדת של בריטניה הגדולה ואירלנד 
 מקום לימודים:  בית הספר לאמנות יפה ע"ש הת'רלי  בית ספר איפסוויץ' 
 תקופת הפעילות:  1863–1919 (כ־56 שנים) 
 הושפע על ידי:  שארל גלייר 
 יצירות ידועות:  Andromeda 
 פרסים והוקרה:  Knight Bachelor 
 בן או בת זוג:  Agnes Poynter (1866–?) 
 צאצאים:  Ambrose Macdonald Poynter, Sir Hugh Edward Poynter, 3rd Bt. 
 
אדוארד פוינטר, באנגלית: Edward Poynter (20 במרץ 1836 – 26 ביולי 1919) היה צייר, מעצב ושרטט אנגלי, שכיהן כנשיא האקדמיה המלכותית לאמנויות.
ביוגרפיה

פוינטר היה בנו של האדריכל אמברוז פוינטר. הוא נולד בפריז, צרפת, והוריו חזרו לבריטניה זמן קצר לאחר לידתו. הוא התחנך בברייטון קולג' ובבית הספר איפסוויץ', אך עזב את בית הספר מוקדם מסיבות של בריאות לקויה, ובילה את החורפים במדיירה ורומא.
ב-1853 הוא פגש את פרדריק לייטון ברומא, שעשה רושם רב על פוינטר בן ה-17. בשובו ללונדון למד באקדמיית ליי ובבתי הספר של האקדמיה המלכותית, לפני שנסע לפריז כדי ללמוד בסטודיו של הצייר צ'ארלס גלייר. שם למדו באותה העת ג'יימס מקניל ויסלר וג'ורג' דו מורייה.
בשנת 1866 התחתן פוינטר עם אנייס מקדונלד, בתו של כומר מוולברהמפטון, ונולדו להם שלושה ילדים. אחותה ג'ורג'יאנה נישאה לאמן אדוארד ברן-ג'ונס; אחותה השנייה - אליס הייתה אמו של הסופר רודיארד קיפלינג; ואחותה לואיזה הייתה אמו של ראש ממשלת בריטניה סטנלי בולדווין.
ביוגרפיה > קריירה

הוא נודע בעיקר בזכות ציוריו ההיסטוריים הגדולים כמו "ישראל במצרים" (1867; גלריה לאמנות גילדהול, לונדון), ואחריו "סנט ג'ורג' באנגליה" (1869), פסיפס ללובי המרכזי של ארמון וסטמינסטר, המתאר את "סנט ג'ורג' והדרקון" ואולי הגיע לשיא בביקורה של "מלכת שבא אצל המלך שלמה" (1884–90; גלריה לאמנות של ניו סאות' ויילס, סידני). הוא התקבל כחבר באקדמיה המלכותית לאמנויות בשנת 1869.
פוינטר מילא מספר תפקידים רשמיים: הוא היה הפרופסור הראשון של סלייד באוניברסיטת קולג' בלונדון בין השנים 1871 ל-1875, מנהל בית הספר הלאומי לאמנות משנת 1875 עד 1881 ומנהל הגלריה הלאומית משנת 1894 עד 1904 (הוא פיקח על פתיחת גלריית טייט). הוא הפך לאקדמאי מלכותי מלא בשנת 1876. בשנת 1896, עם מותו של סר ג'ון מילאי, נבחר פוינטר לנשיא האקדמיה.
הוא קיבל תואר אבירות באותה שנה ותואר כבוד מאוניברסיטת קיימברידג' בשנת 1898. הוכרז שהוא יקבל תואר ברונט לכבוד ההכתרה של המלך אדוארד השביעי.
בית הספר הישן שבו למד פוינטר, ברייטון קולג', ערך בנובמבר-דצמבר 1995 תערוכה של ציוריו ורישומים של פוינטר בשם "חיים באורך זרועות" בגלריה של בית הספר.
גלריה

פינה בשוק
אנדרומדה
שפל בים
פרחי בר
ישראל במצרים
הערות שוליים

↑  Bell, Malcolm (1905). Drawings of Sir E. J. Poynter. London: G. Newnes, Ltd.
↑  Jarrold Publishing, Norwich. Palace of Westminster Collection
↑  "The Register, Adelaide, June 27, 1902".
↑  Chisholm, Hugh, ed. (1911). "Poynter, Sir Edward John". Encyclopædia Britannica. Vol. 22 (11th ed.). Cambridge University Press. p. 239.
↑  "The Coronation Honours". The Times. No. 36804. London. 26 June 1902. p. 5.
↑  "Sir Edward John Poynter (Brighton College 1849-50)". Old Brightonians - The Alumni of Brighton College.
| --- | --- |
בקרת זהויות :  NLI: 987007275570905171  PLWABN: 9810705234105606  AGSA: 3783  BnF: cb105339167 (data)  GND: 121877604  ISNI: 0000 0000 8097 7655  LCCN: n79117147  MusicBrainz: 2721d028-7b68-48b4-9b1f-f3985ee24e9d  NGV: 11791  NLA: 35431389  NTA: 070939632  RERO: 02-A003709120  RKD: 64598  SNAC: w67s7rz7  SUDOC: 085102504  TePapa: 1843  Trove: 950421  ULAN: 500032375  VIAF: 18090746   WorldCat (עם VIAF): 18090746
אוטוזום

קריוטיפ של אדם זכר. כל הכרומוזומים פרט לכרומוזומים X ו-Y (הנמצאים בפינה הימנית התחתונה) הם אוטוזומים
אוטוזום הוא כרומוזום המצוי באופן שווה בשני הזוויגים, בניגוד לכרומוזום מין. לדוגמה, בתאו של אדם מצויים 22 זוגות של אוטוזומים, וכן זוג כרומוזומי מין: XX בתאיהן של נקבות, ו-XY בתאיהם של זכרים. גן אוטוזומי (או אוטוזומלי) הוא גן המצוי על אוטוזום.
מאחר שלכל הורה יש שני כרומוזומים מכל סוג והצאצא מקבל כרומוזום יחיד מכל הורה, יש לאלל אוטוזומי סיכוי של 50% לעבור מהורה לצאצא, ללא קשר למין ההורה או למינו של הצאצא.
מחלות אוטוזומליות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מחלות אוטוזומליות הן מחלות תורשתיות הנגרמות כתוצאה ממוטציה המתרחשת בגן אוטוזומי. בשל כך, מחלות אלו מופיעות לרוב בהסתברות שווה בזכרים ובנקבות.
להלן מספר מחלות אוטוזומליות :
מחלת הנטינגטון - אוטוזומלית דומיננטית.
אלצהיימר המתפרץ בגיל צעיר משויך לשלושה גנים: APP, PSEN1, PSEN2 . שלושת גנים אלו מועברים בצורה אוטוזומלית, והם דומיננטיים.
הערות שוליים

↑  https://www.tasmc.org.il/Articles/Neurology/Pages/Huntington.aspx
↑  https://www.nature.com/articles/s41598-019-44848-2.pdf?proof=true
אדם קדמון (קבלה)

ערך זה עוסק במונח בקבלה. אם התכוונתם לאבותיו של האדם המודרני, ראו .
אדם קדמון, או בקיצור המקובל: א"ק (הוגים: aq), הוא מושג בקבלה, המתאר את הדרגה הראשונה שהשם ברא (ובלשון הקבלה - "האציל", מכיוון שעד סוף עולם האצילות נחשבו העולמות לאלקות ולא לבריאה נפרדת) לאחר הצמצום. אך אין בדרגה זו דרגה של ממש מאחר שאינה גשמית, שהיא הבריאה הראשונה שהשם ברא, וממילא היא הכי פחות גשמית מכולן.
כמו כל העולמות - שכל אחד מהם מכיל את העולמות הבאים אחריו, גם העולם הזה מכיל את כל הבאים אחריו, וכיון שהוא הראשון, הרי שכולם באים אחריו ובעצם - הוא מכיל את כולם. הוא נקרא "אדם קדמון" משום שהוא בצורת אדם, כביכול, ו"קדמון" - כי הוא הראשון לכל הברואים.
בקבלת האר"י

על פי קבלת האר"י, אדם קדמון מקבל את חיותו ישירות מהקו הנמשך אל תוך החלל הפנוי, שנוצר לאחר הצמצום. 
ישנם מקובלים, ביניהם הרב שלמה אלישיב בעל הספר לשם שבו ואחלמה, וכן רבי ישראל סרוג בתורת המלבוש שלו, המדברים על בחינות המקשרות בין אדם קדמון לבין האין-סוף. מתוך חמשת העולמות א"ק, אצילות, בריאה, יצירה ועשיה, א"ק מקביל לפרצוף אריך אנפין. הא"ק כולל בתוכו עסמ"ב (ע"ב ס"ג מ"ה ב"ן), וכל אחד כלול מטנת"א (טעמים נקודות תגין אותיות), המאירים מגופו החוצה דרך נקביו. עולם העקודים יצא מטעמים דס"ג (דרך אח"פ), ועולם הנקודים - מנקודות דס"ג (דרך העיניים של אדם קדמון ואחר כך תשלום שם מ"ה מן המצח). מכיוון שא"ק הוא הנברא הראשון, וממילא גם - הנשגב ביותר - ממעטים ללמוד וללמד עליו, עד כדי כך שכמעט שלא נכתב בספרים דבר על אורותיו הפנימיים, אלא רק על הארות היוצאים ממנו דרך נקביו.
במחקר

הסבר אחר הביא פרופ' גרשם שלום, המתאר את אדם קדמון כחיץ בין החלל הפנוי לבין אור אינסוף.
לקריאה נוספת

גרשם שלום, פרקי יסוד בהבנת הקבלה וסמליה, (תרגום מגרמנית: יוסף בן שלמה), ירושלים: הוצאת מוסד ביאליק, 1980
הערות שוליים

↑  גרשם שלום, שבתאי צבי והתנועה השבתאית בימי חייו, הוצאת עם עובד 1967, עמ'
Waves (שיר של דין לואיס)

Waves (בעברית: גלים) הוא סינגל הבכורה של הזמר-יוצר האוסטרלי, דין לואיס. הסינגל יצא לאור ב-30 בספטמבר 2016 על ידי חברת התקליטים איילנד רקורדס ונכלל במיני-אלבום הראשון שלו, Same Kind of Different מ-2017. הוא נכתב והולחן על ידי לואיס יחד עם ניק אטקינסון, אד הולוואי מפיקי השיר.
רקע ופרסום

ב-27 בפברואר 2016 פרסם הזמר דין לואיס צילום דף חלק מתוך מחברת, בו כתובים מילים מהשיר, והסביר:
מילים לשיר שלי בשם "waves". מדובר בניסיון להחזיר את תחושת הנעורים הזו, שבה הדברים היו מרגשים וחדשים. הרגעים האלה נעלמים ככל שמתבגרים. אני ממשיך לנסות למצוא אותו.
המקור באנגלית
Lyrics to a song of mine called "waves". It's about trying to get back that feeling of youth, where things were exciting and new. Those moments seem to disappear as experience comes in. I keep trying to find it
השיר הוקלט בין 25 ל-28 ביולי באולפני bear creek שבסיאטל וב-28 בספטמבר חשף לואיס את עטיפת הסינגל.
השיר יצא לאור ב-30 בספטמבר 2016, בתור הסינגל הראשון מהמיני-אלבום הראשון של לואיס, Same Kind of Different, ובמרץ 2019 הוא נכלל כסינגל החמישי מתוך אלבום האולפן הראשון שלו, A Place We Knew.
ב-3 בפברואר 2017 הוציא לואיס גרסה אקוסטית לשיר וב-26 ביולי 2019 גם הוציא גרסת רמיקס והעלה סרטון של הגרסה עם צילומי קטעים שלו מהופעותיו לערוץ היוטיוב שלו שם צבר למעלה ממיליון וחצי צפיות.
וידאו קליפ

הווידאו-קליפ של השיר בוים על ידי מיק ג'ונס והופק על ידי מוי לאנג לינדה אונג. בתאריך יציאת השיר הוא הועלה לערוץ היוטיוב הרשמי של לואיס שם צבר למעלה מכ-150 מיליון צפיות.
בסצנת הפתיחה נראים זוג גבר ואישה המגולמים על ידי אלי רוז גידינגס ודניאל פיס כשהם שוכבים במיטתם גב אל גב בזמן שהם נזכרים בסיפור התאהבותם. דניאל פיס מתואר כעובד במכבסה שם הכיר את דניאל לאחר שהגיעה לכבס במקום.
לאחר מכן השניים חווים פלאשבקים של חוויותיהם יחד, בנסיעה ברכבת, בהתכתבות בטלפון, בצפייה בקולנוע, בחדר השינה, בזמן שהם משחקים הוקי אוויר, בבית הקפה ובצפייה בטלוויזיה. לקראת הסוף מתואר כיצד הם באים לבית יחד שם מתפתח ויכוח בין השניים.
מועמדויות

| שנה | ארגון | פרס | ביבליוגרפיה |
| --- | --- | --- | --- |
| 2017 | ARIA | הקליפ הטוב ביותר |  |
| 2017 | APRA (אנ') | אמן פורץ דרך |  |
| 2017 | APRA (אנ') | שיר השנה |  |
| 2017 | APRA (אנ') | שיר הפופ הטוב ביותר |  |
| 2018 | APRA (אנ') | עבודת הפופ של השנה |  |
| 2018 | APRA (אנ') | היצירה האוסטרלית המושמעת ביותר |  |
פסקול

ב-16 בפברואר 2017 הושמע השיר בפסקול עונה 1 פרק 4 של סדרת הטלוויזיה ריברדייל, ב-13 בספטמבר בפסקול עונה 7 פרק 10 של Suits וב-13 בפברואר 2017 הושמע בעונה 2 פרק 12 של ציידי הצללים. ב-1 באפריל 2019 הושמע בפרק הסיום של עונה 1 Magnum PI (אנ') וב-7 באוקטובר 2019 בפרק הבכורה של העונה השנייה של All American (אנ').
ביאורים

1 2  נכון לנובמבר 2022